CELEX: 32020R1291
Language: bg
Date: 2020-09-09 00:00:00
Title: Регламент за изпълнение (ЕС) 2020/1291 на Комисията от 9 септември 2020 година относно класирането на някои стоки в Комбинираната номенклатура

16.9.2020   
               
               
                  BG
               
               
                  Официален вестник на Европейския съюз
               
               
                  L 302/17
               
            
         РЕГЛАМЕНТ ЗА ИЗПЪЛНЕНИЕ (ЕС) 2020/1291 НА КОМИСИЯТА
         от 9 септември 2020 година
         относно класирането на някои стоки в Комбинираната номенклатура
         ЕВРОПЕЙСКАТА КОМИСИЯ
         като взе предвид Договора за функционирането на Европейския съюз,
         като взе предвид Регламент (ЕС) № 952/2013 на Европейския парламент и на Съвета от 9 октомври 2013 г. за създаване на Митнически кодекс на Съюза (1), и по-специално член 57, параграф 4 и член 58, параграф 2 от него,
         като има предвид, че:
         
                     (1)
                  
                  
                     С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87 на Съвета (2), е необходимо да се приемат мерки относно класирането на стоките, посочени в приложението към настоящия регламент.
                  
               
                     (2)
                  
                  
                     С Регламент (ЕИО) № 2658/87 се определят общите правила за тълкуване на Комбинираната номенклатура. Тези правила се прилагат също така и за всяка друга номенклатура, която изцяло или частично се основава на нея, с която се добавят допълнителни подраздели към нея и която е създадена със специални разпоредби на Съюза с оглед на прилагането на тарифни и други мерки, свързани с търговията със стоки.
                  
               
                     (3)
                  
                  
                     В съответствие с тези общи правила стоките, описани в колона 1 от таблицата в приложението, следва да бъдат класирани в кода по КН, посочен в колона 2, на основание на посоченото в колона 3 от същата таблица.
                  
               
                     (4)
                  
                  
                     Целесъобразно е да се предвиди обвързващата тарифна информация, която е издадена по отношение на обхванатите от настоящия регламент стоки и която не е в съответствие с него, да може да продължи да се ползва от титуляря за известен срок по силата на член 34, параграф 9 от Регламент (ЕС) № 952/2013. Този срок следва да бъде три месеца.
                  
               
                     (5)
                  
                  
                     Мерките, предвидени в настоящия регламент, са в съответствие със становището на Комитета по Митническия кодекс,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Стоките, описани в колона 1 от таблицата в приложението, се класират в Комбинираната номенклатура в кода по КН, посочен в колона 2 от същата таблица.
         
         
            Член 2
            Обвързващата тарифна информация, която не е в съответствие с настоящия регламент, може да продължи да се ползва по силата на член 34, параграф 9 от Регламент (ЕС) № 952/2013 за срок от три месеца от датата на влизане в сила на настоящия регламент.
         
         
            Член 3
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 9 септември 2020 година.
            
               
                  За Kомисията,
               
               
                  от името на председателя
               
               Gerassimos THOMAS
               
                  Генерален директор
               
               
                  Генерална дирекция „Данъчно облагане и митнически съюз“
               
            
         
         
            (1)  ОВ L 269, 10.10.2013 г., стр. 1.
         
            (2)  Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (OВ L 256, 7.9.1987 г., стр. 1).
      
      
         
            ПРИЛОЖЕНИЕ
            
                        Описание на стоките
                     
                     
                        Класиране Код по КН
                     
                     
                        Основания
                     
                  
                        1)
                     
                     
                        2)
                     
                     
                        3)
                     
                  
                        Изделие (т.нар. „кутия за електрически съединители“) с форма на кух паралелепипед, изработен от пластмасов материал, с размери приблизително 60 × 190 × 170 mm.
                        Изделието е проектирано да се използва като кутия с електронни модули за управление в различни превозни средства или машини с цел да защитава физически електрическите контакти от замърсяване и влага.
                        Вж. фигурата  (*1)
                        
                     
                     
                        3926 90 97
                     
                     
                        Класирането е определено от общите правила 1 и 6 за тълкуване на Комбинираната номенклатура и от описанието на кодовете по КН 3926, 3926 90 и 3926 90 97.
                        Класирането в позиция 8536 „Апаратура за прекъсване, разединяване, защита, разклоняване, включване или свързване на електрически вериги“ е изключено, тъй като разглежданото изделие е просто кутия и не съдържа електрически съединители (конектори), контакти или места за такива (вж. също и Обяснителните бележки към Хармонизираната система (ОБХС) за позиция 8536, част III), буква В).
                        Изделието не се смята за част от машина по смисъла на забележка 2, буква б) към раздел XVI, тъй като неговото присъствие не е необходимо, за да могат електрическите съединители (конектори), контактите или местата за тях да функционират, а само подобрява тяхното функциониране. Следователно класиране в позиция 8538 като част, изключително или главно предназначена за уредите в позиция 8536, се изключва.
                        Продуктът не се смята за изолационна арматура за електрически апарати от позиция 8547, тъй като е специално проектиран не да изолира, а да предпазва електрическите връзки (вж. Също ОБХС за позиция 8547, част А).
                        Следователно, изделието трябва да се класира според материала, от който е изработено (пластмаса), в код по КН 3926 90 97 като други изделия от пластмаса.
                     
                  
               
            
               (*1)  Изображението е само за информация.